Pocs mesos després, Berta Faro es posa al capdavant de la revista i recorda: “sempre treballàvem a les nits: el dilluns fèiem pluja d'idees i el dimarts redactàvem, ho picàvem a màquina i ho corregíem per després anar a impremta; i quan tot estava més o menys a punt ho muntàvem sobre els papers”. I molt sovint “ho fèiem al menjador de casa perquè hi cabíem tots i no feia tant fred com a la redacció. De fet, el cop d'estat del 23-F ens va enganxar allà”. Castells afegeix que “Si volies posar una fotografia, s'havia de fer sis o set dies abans”.